Dvergspindalis

Dvergspindalis (Spindalis zena) er ein sporvefuglart i spindalisfamilien Spindalidae. Arten har utbreiing på Cuba, Isla de la Juventud, Bahamas, Caymanøyane med omkringliggjande småøyar. I tillegg finst han på Cozumeløya nær Yucatánhalvøya og streiffuglar kjem til søraustlegaste Florida.

 Skildring 

Dvergspindalisar er ca. 15 cm lange og veg rundt 21 gram. Nebbet er kort og robust. Dei syner kjønnsdimorfisme i fjørdrakta, hannen er veldig iaugefallande, hoer meir avdempa. Hannen er fargesterk med eit svart og kvitt horisontalt stripa hovud og kontrasterande brunne oransje hals, bryst og nakke. Resten av buken er lysegrå. Det er to fargevariantar: grøn rygg og svart rygg, sistnemnde på nordlege øyar som Bahamas. Hoa har liknande markeringar på hovudet, men utvaska til mellomgrått. Ho er olivengrå over og gråbrun under, med ein lett oransje fargetone på bryst, gump og skuldrer. 

På Cuba er dvergspindalisar vanlege i alle provinsar. Dei kan treffast i utkantar av lauvskogar, spesielt fjellskogar i alle høgder. Dei lever også i opne skogar og kratt. Føda er små frukter og bær.

Hekketida er frå april til august. Reiret er «dårleg konstruert» og er festa på greiner av tre eller buskar. Kullet er på 2 eller 3 egg.

IUCN har vurdert arten dvergspindalis til å vere livskraftig. 

 Kjelder 

 Denne artikkelen er omsett frå «Western spindalis» frå , den 10. september 2024
 Hilty, S. (2020). Western Spindalis (Spindalis zena), version 1.0. I Birds of the World (J. del Hoyo, A. Elliott, J. Sargatal, D. A. Christie, og E. de Juana, red.) Cornell Lab of Ornithology, Ithaca, NY, USA. https://doi.org/10.2173/bow.wesspi.01

 Bakgrunnsstoff 

Kategori:Spindalisfamilien